b"\n_START_ARTICLE_\nNigoris\n_START_PARAGRAPH_\nNigoris (nigori, \xe6\xbf\x81\xe3\x82\x8a\xe9\x85\x92?) - drumstos sak\xc4\x97s r\xc5\xab\xc5\xa1is. Kaip ir visos sak\xc4\x97s nigoris daromas i\xc5\xa1 ry\xc5\xbei\xc5\xb3. \xc5\xbdodis nigori rei\xc5\xa1kia 'debesi\xc5\xa1kas', jis atspindi migli\xc5\xa1k\xc4\x85 nigorio i\xc5\xa1vaizd\xc4\x85. Pasibaigus fermentacijai paprasto sak\xc4\x97s yra filtruojamos, taip i\xc5\xa1 j\xc5\xb3 pa\xc5\xa1alinamos kietos ry\xc5\xbei\xc5\xb3 gr\xc5\xabd\xc5\xb3 dalel\xc4\x97s. Tuo tarpu nigoris lieka nefiltruotas, kas ir suteikia jam b\xc5\xabding\xc4\x85 i\xc5\xa1vaizd\xc4\x85._NEWLINE_Nigoris yra sald\xc5\xbeiausia sak\xc4\x97, turinti vaisi\xc5\xa1k\xc4\x85 aromat\xc4\x85 ir \xc5\xa1veln\xc5\xb3 skon\xc4\xaf, tod\xc4\x97l nigoris tinka valgant a\xc5\xa1triais prieskoniais pagardint\xc4\x85 maist\xc4\x85 ar geriamas kaip desertinis vynas. Prie\xc5\xa1 patiekiant nigor\xc4\xaf jo butelis gerai suplakamas, kad gerai i\xc5\xa1simai\xc5\xa1yt\xc5\xb3 drumzl\xc4\x97s, ir nigoris \xc4\xafgaut\xc5\xb3 tiek b\xc5\xabding\xc4\x85 i\xc5\xa1vaizd\xc4\x85, tiek skon\xc4\xaf._NEWLINE__NEWLINE_Patariama nigor\xc4\xaf patiekti gerai atv\xc4\x97sint\xc4\x85, nigorio butelis tur\xc4\x97t\xc5\xb3 b\xc5\xabti laikomas kibire su ledu. Kaip ir visas sakes, nigor\xc4\xaf negalima laikyti atkim\xc5\xa1t\xc4\x85, tenka i\xc5\xa1gerti vis\xc4\x85 butel\xc4\xaf, nes atidarytas jis oksiduojasi ir praranda savo gard\xc4\xaf."